text: [{"text_idx": "#000003", "text": "Jan Ziskasen er farin fra\u0301 sum samtaksstjo\u0301ri i\u0301 F\u00f8roya Tele, og William Joensen, fi\u0301ggjarstjo\u0301ri, tekur fyribils vi\u00f0 stjo\u0301rastarvinum. Nevndin i\u0301 F\u00f8roya Tele ynskir at seta u\u0301t i\u0301 korti\u00f0 av ny\u0301ggjum, og ti\u0301 ver\u00f0ur ein menningartilgongd sett i\u0301 verk i\u0301 samtakinum."}, {"text_idx": "#000009", "text": "Ma\u0301li\u00f0 var um innsmugling av 9,3 kg. av hashi. Hashi\u00f0 var smugla\u00f0 til F\u00f8roya i\u0301 fj\u00f8r summar, ta\u0301 ein dani kom til F\u00f8roya vi\u00f0 hashinum i\u0301 einum bili, sum var serliga innr\u00e6tta\u00f0ur til smuglingina. Ma\u00f0urin bleiv tikin av politinum, ta\u0301 hann royndi at avhenda hashi\u00f0 til ein f\u00f8royskan mann og eina f\u00f8royska kvinnu.Av ti\u0301 at talan var um sera sto\u0301ra n\u00f8gd av hashi, og at innsmuglingin harumframt var professionelt fyriskipa\u00f0, hev\u00f0i a\u0301k\u00e6ruvaldi\u00f0 reist a\u0301k\u00e6ru eftir a\u0301setingini i\u0301 revsilo\u0301gini um grovan narkotikakriminalitet.A\u0301k\u00e6ruvaldi\u00f0 fekk ikki vi\u00f0hald i\u0301 F\u00f8roya R\u00e6tti um, at d\u00f8mast skuldi eftir revsilo\u0301gini. F\u00f8roya R\u00e6ttur d\u00f8mdi i\u0301 sta\u00f0in \u00f8ll try\u0301 fyri brot a\u0301 lo\u0301gga\u0301vuna um euforiserandi evni. Lo\u0301gga\u0301van um euforiserandi evni ver\u00f0ur bru\u0301kt til minni a\u0301lvarslig ma\u0301l um t.d. smugling av narkotika.A\u0301k\u00e6ruvaldi\u00f0 k\u00e6rdi ma\u0301li\u00f0 til landsr\u00e6ttin vi\u00f0 pa\u0301standi um, at tey a\u0301k\u00e6rdu skuldu d\u00f8mast fyri brot a\u0301 revsilo\u0301gina um grovan narkotikakriminalitet, og at revsingin harumframt skuldi her\u00f0ast. A\u0301k\u00e6ruvaldi\u00f0 vi\u0301sti m.a. a\u0301, at talan var um eina sera sto\u0301ra n\u00f8gd, sum hev\u00f0i eitt sera h\u00f8gt s\u00f8luvir\u00f0i i\u0301 F\u00f8royum. Harumframt var vi\u0301st a\u0301, at talan var um eina professionella innsmugling, sum hev\u00f0i fleiri vi\u00f0virkandi i\u0301 F\u00f8royum og i\u0301 Danmark.Landsr\u00e6tturin sta\u00f0festi i\u0301 gja\u0301r do\u0301min hja\u0301 F\u00f8roya R\u00e6tti, sum m.a. hev\u00f0i grundgivi\u00f0 vi\u00f0, at marki\u00f0 fyri brot er a\u0301 revsilo\u0301gina i\u0301 u\u0301tgangsst\u00f8\u00f0inum er 10kg av hashi.Sta\u00f0festingin merkir eisini, at f\u00f8royski ma\u00f0urin fekk 2 a\u0301ra treytaleysa fongsulsrevsing, danin fekk 1 a\u0301r og 6 ma\u0301na\u00f0a treytaleysa fongsulsrevsing, og kvinnan fekk 1 a\u0301r og 3 ma\u0301na\u00f0a treytaleysa fongsulsrevsing."}, {"text_idx": "#000012", "text": "Koranbrennan vi\u00f0 bu\u0301sta\u00f0in hja\u0301 uttanri\u0301kisra\u0301\u00f0harranum"}]